stanford-oval/wikipedia huggingface dataset:
לואיס נגד האריס
הערות שוליים

↑  "Appellate Division, Lewis v. Harris, June 14, 2005". Google Scholar. נבדק ב-10 בדצמבר 2014. {{cite web}}:  (עזרה)
↑  "Lewis v. Harris, June 14, 2005" (PDF). NJ Appellate Division. אורכב מ-המקור (PDF) ב-2005-10-03. נבדק ב-21 ביולי 2016. {{cite web}}:  (עזרה)
↑  Chen, David W. (26 באוקטובר 2006). "New Jersey Court Backs Full Rights for Gay Couples". New York Times. נבדק ב-10 בדצמבר 2014. {{cite news}}:  (עזרה)
↑  Mansnerus, Laura (26 באוקטובר 2006). "Party Lines Are No Guide To Opinions By Justices". New York Times. נבדק ב-10 בדצמבר 2014. {{cite news}}:  (עזרה)
↑  Liptak, Adam (26 באוקטובר 2006). "Justices Agree on All but the 'M' Word and Its Attached Symbolism". New York Times. נבדק ב-10 בדצמבר 2014. {{cite news}}:  (עזרה)
↑  Mansnerus, Laura (15 בדצמבר 2006). "Legislators Vote for Gay Unions in N.J." New York Times. נבדק ב-10 בדצמבר 2014. {{cite news}}:  (עזרה)
↑  Kelley, Tina (28 באוקטובר 2007). "New Jersey Civil Union Law Has Fallen Short in Its First Year, Commission Is Told". New York Times. נבדק ב-10 בדצמבר 2014. {{cite news}}:  (עזרה)
↑  Kelley, Tina (20 בפברואר 2008). "Commission Report Cites Flaws in New Jersey Civil Union Law". New York Times. נבדק ב-10 בדצמבר 2014. {{cite news}}:  (עזרה)
1 2  Kocieniewski, David (7 בינואר 2010). "New Jersey Senate Defeats Gay Marriage Bill". New York Times. נבדק ב-10 בדצמבר 2014. {{cite news}}:  (עזרה)
↑  "New Jersey Supreme Court Declines Gay Marriage Case". New York Times. Associated Press. 26 ביולי 2010. נבדק ב-10 בדצמבר 2014. {{cite news}}:  (עזרה)
↑  Zernicke, Kate (27 בספטמבר 2013). "Judge Orders New Jersey to Allow Gay Marriage". New York Times. נבדק ב-10 בדצמבר 2014. {{cite news}}:  (עזרה)
לורקה (כדורגל)

סמל המועדון בשנים 2010-2016
לורקה פוטבול קלוב (בספרדית: Lorca Fútbol Club S.A.D) היא קבוצת כדורגל ספרדית מהעיר לורקה שבמורסיה. הקבוצה משחקת באצטדיון פרנסיסקו ארטס קראסקו המכיל 8,120 מקומות ישיבה.
היסטוריה

המועדון הוקם ב-2003 בשם לה הויה דפורטיבה על ידי הבנאי פדרו רוסל, שהיה הספונסר של הקבוצה בשנים הראשונות שלה.
בשנת 2010, המועדון שינה את שמו לשם לה הויה לורקה, לאחר שהמועדון עלה לראשונה בתולדותיו לטרסה דיוויסן, אך המועדון עדיין המשיך לשחק בלה הויה. פדרו רוסל התפטר מתפקידו כנשיא, ולואיס חימנז החליף אותו. במהלך השנים האלה, הקבוצה כונתה בשם El Brócoli Mecánico (שעון הברוקולי) על שם הירק, שהוא הייצוא המקומי הגדול ביותר. בשנת 2011, הקבוצה התחילה לשחק את משחקיה באצטדיון פרנסיסקו ארטס קראסקו בלורקה.
ב-2013 לה הויה לורקה עלתה לראשונה בתולדותיה לסגונדה ב' באמצעות פלייאוף העלייה, שבו גברה באמצעות שערי חוץ על פנייה דפורטיבה לאחר תיקו 4—4 בסיכום שני המשחקים. הקבוצה סיימה כסגנית בגביע הפדרציה הספרדית, בהצלחתו הראשונה של המועדון בכדורגל הלאומי.
בעונות הבאות, המועדון משך תשומת לב על המדים שלו, כשהחולצת החוץ נראתה כמו ברוקולי.
ב-8 ביולי 2016, המועדון שינה את שמו לשם לורקה פוטבול קלוב כאשר הוא נרכש על ידי כדורגלן העבר והמאמן הסיני שו גנבאו. בנובמבר 2016, כאשר לורקה שיחקה נגד חומייה המשחק שודר בשידור חי באינטרנט בסין, גם חומייה נמצאת תחת בעלות סינית.
ב-27 מאי 2017, הקבוצה העפילה לסגונדה בפעם הראשונה בתולדותיה, לאחר תיקו 0-0 בבית נגד אלבסטה בפלייאוף העלייה (1-1 בסיכום, ולורקה עלתה בגלל שער חוץ).
עונות

לה ליגה: 0 עונות.
הליגה הספרדית השנייה: 1 עונות. (כולל עונת 2017/18)
הליגה הספרדית השלישית: 4 עונות.
הליגה הספרדית הרביעית: 3 עונות.
ליגות אזוריות: 3 עונות.
הליגה השישית: 4 עונות.
הערות שוליים

↑   גליל עליון הדיחה את נתניה מהגביע, באתר הארץ, 3 באוקטובר 2013
↑  Crazy! Spanish team La Hoya Lorca announce new broccoli away kit‏ 4 באוקטובר 2013
↑  “ABC Deportes” El Jumilla-Lorca podrá ser visto en China por 300 millones de personas‏
לואיז קמוטו

| --- | --- |

 לידה:  המאה ה־20 
 מדינה:  שוודיה 
 בן או בת זוג:  Vince Camuto 
 
לואיז קמוטו (בשוודית: Louise Camuto) היא אשת עסקים ודוגמנית עבר שוודית. מיס שוודיה לשנת 1989.
ביוגרפיה

קמוטו נולדה במחוז ארברו בשוודיה, ב-1989 זכתה במיס שוודיה.
בתחרות מיס תבל 1989 נבחרה לסגנית ראשונה, ב-1990 נבחרה למיס סקנדינביה.
היא למדה בבית ספר לעיצוב פנים בניו יורק והיא בוגרת תואר באמנות דקורטיבית, לאחר הלימודים עבדה תקופה כמעצבת פנים.
היא נישאה למעצב ההנעלה האמריקאי וינס קמוטו, ב-2001 היא ייסדה ביחד עם בעלה את חברת האופנה "CAMUTO GROUP".
היא משמשת כחברה ב"מועצת מעצבי האופנה של אמריקה" (Council of Fashion Designers of America).
ב-2011 הזמינה את נציגת שוודיה במיס תבל לבקר בחברה שלה בניו יורק.
הערות שוליים

↑  Welcome to Camuto Group, www.camutogroup.com
↑  Miss Sweden meets Maggie Norris and visits Camuto group, www.missosology.info
ערך זה הוא קצרמרבנושא אישים. אתם מוזמנים לתרום לוויקיפדיה ו.
לורן רידלוף

| --- | --- |

לורן רידלוף בכנס "קומיק-קון", סן דייגו, יולי 2019
 לידה:  6 באפריל 1978 (בת 46) ארצות הברית שיקגו, אילינוי, ארצות הברית
 שם לידה:  לורן טרואל
 מדינה:  ארצות הברית 
 תקופת הפעילות:  מ-2011
 מקום לימודים:  אוניברסיטת גאלדט  אוניברסיטת מדינת קליפורניה 
 בן זוג:  דגלאס רידלוף
 מספר צאצאים:  2
 פרופיל ב-IMDb
 
לורן רידלוף (באנגלית: Lauren Ridloff; נולדה ב-6 באפריל 1978) היא שחקנית אמריקאית - חירשת, הידועה בשל גילום דמותה של קוני בסדרה "המתים המהלכים", השתתפותה במחזה ילדים חורגים לאלוהים" עבורו קיבלה מועמדות לפרס טוני על תפקידה ועוד ידועה בשל גילום דמותה של מאקארי, גיבורת-העל החירשת הראשונה ביקום הקולנועי של מארוול, בסרט "נצחיים".
ביוגרפיה

רידלוף נולדה בשם לורן טרואל בשיקגו, אילינוי לאב ממוצא מקסיקני-אמריקאי ולאם אפרו-אמריקאית. אביה היה יועץ באוניברסיטת אילינוי בשיקגו ומוזיקאי, ואמהּ עסקה באמנות. בתחילה חשבו הוריה כי לבתם עיכוב התפתחותי, עד שהבינו בגיל שנתיים כי היא למעשה חירשת. המשפחה למדה שפת סימנים, ולורן נשלחה ללמוד בבית ספר קתולי רגיל. בגיל 13 החליטה להפסיק להשתמש בקולה, כדי שאנשים לא יישפטו את יכולתה האינטלקטואלית על בסיס יכולתה הווקאלית. לאחר מכן למדה בבית ספר לכבדי שמיעה בוושינגטון די. סי, והחלה להביע עניין בתחומי אמנות שונים - בתחילה קדרות, ולבסוף דרמה. בנוסף הייתה לורן לאחת מהמעודדות החירשות הראשונות שהשתתפו בתחרויות בינלאומיות.
בבגרותה למדה לורן באוניברסיטת המדינה של קליפורניה, המארחת את "המרכז הלאומי לחירשות" ולומדים בה שיעור גבוה של תלמידים כבדי שמיעה. למדה כתיבה יוצרת, והשתתפה בקבוצת מחול המתעסקת בריקוד היפ-הופ. אחרי סיום לימודיה במאי 2000 החלה לורן לעבוד במרכז הלאומי לחירשות, והחליטה מאוחר יותר להתחרות בתחרות מיס אמריקה החירשת. אחרי שזכתה בתחרות שמשה לורן כדוברת המרכז הלאומי לחירשות. זמן מה לאחר מכן החלה לורן ללמוד חינוך במכללת האנטר בניו יורק, סיימה עם תואר שני בחינוך ב-2005, ועבדה זמן מה בגני ילדים במנהטן וכמחנכת בבית ספר יסודי.
קריירה

בשנת 2017 שמשה רידלוף כיועצת לסרט "מעשה פלאים", בו הופיעה בתפקיד מינורי. מאוחר יותר החלה לורן ללמד את הבמאי קני לאון את שפת הסימנים האמריקאית, עבור הפקה מחודשת של המחזה זוכה פרס טוני "ילדים חורגים לאלוהים". בתחילה גילמה רידלוף את תפקיד הדמות הנשית הראשית על בסיס הקראה בלבד, עד שלוהקה באופן רשמי לתפקיד ועברה שיעורי הדרכה ווקאלית עבור קולה, בו לא השתמשה מגיל 13. בריאיון לעיתון "הניו יורק טיימס אמרה לורן כי היא חשה בתחילה "חשופה ופגיעה" בעצם השימוש בקולה, אך אחרי כשנה בתפקיד ובשיעורי ההדרכה הווקאלית הרגישה "בעלת שליטה על כל חלק" מעצמה, אם כי לא תעשה שימוש בקולה עבור שיחות יום-יומיות. המחזה עלה בברודוויי באפריל 2018 לתקופה של כחודש וחצי, ולורן זכתה לביקורות טובות על הופעתה בו. על תפקידה במחזה הועמדה לורן לפרס טוני לשחקנית הטובה ביותר, וכן לפרס ליגת הדרמה להופעה יוצאת-דופן.
לאחר מכן גילמה לורן בתפקיד ראשי את דמותה של קוני בשתי עונותיה האחרונות של הסדרה "המתים המהלכים", ולוהקה ביולי 2019 לתפקיד גיבורת-העל מאקארי בסרט הלייב אקשן "נצחיים", המהווה חלק מזיכיון היקום הקולנועי של מארוול.
חיים אישיים

בשנת 2006 התחתנה עם אמן הפואטרי סלאם החירש דגלאס רידלוף. לזוג שני בנים, גם הם חירשים, והם מתגוררים בשכונת ויליאמסבורג, ברוקלין.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | If You Could Hear My Own Tune | פאטימה |  |
| 2017 | Sign Gene | סוכנת |  |
| 2017 | מעשה פלאים | פרל |  |
| 2020 | צלילי מטאל | דיאן |  |
| 2021 | The Magnificent Meyersons | תמי |  |
| 2021 | נצחיים | מאקארי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2018 - הווה | המתים המהלכים | קוני | תפקיד חוזר (עונה 9) תפקיד ראשי (עונה 10 ואילך); 53 פרקים |
| 2018 | מורשות | דראגון | פרק: "Some People Just Want to Watch the World Burn" |
| 2019 | ניו אמסטרדם | מרגו | פרק: "Happy Place" |
| 2023 | נאשמים | שרי | פרק: "Ava's Story" |
הערות שוליים

1 2 3 4  Lauren Ridloff's Quiet Power: 'My Life Has Changed in Every Way', The New York Times, May 2018
1 2 3  Bringing Storytelling to the Deaf, Los Angeles Times, August 2000
1 2 3  From Sign-Language Tutor to Lead Actress, T: The New York Times Style Magazine, February 2018
↑  CSUN Alum Lauren Teruel Named Miss Deaf America 2000-2002, California State University, Northridge, January 2000
↑  Miss Deaf America has passion for the printed word, Chicago Tribune, August 2000
1 2  Tony Nominee Lauren Ridloff Cast as Marvel Cinematic Universe's First Deaf Superhero, Playbill, July 2019
↑  2018 Nominees: The 84th Drama League Awards, The Drama League, April 2018
↑  The Walking Dead' star Lauren Ridloff talks being the first deaf actor in series' history, Good Morning America, February 2019
| --- | --- |
בקרת זהויות :  GND: 120332782X  LCCN: no2022023916  NKC: xx0305124  VIAF: 5123158006002602100003   WorldCat (עם VIAF): 5123158006002602100003
לין-הולי ג'ונסון

| --- | --- |

 לידה:  13 בדצמבר 1958 (בת 65) שיקגו, ארצות הברית 
 מדינה:  ארצות הברית 
 תקופת הפעילות:  מ-1974 
 מקום לימודים:  תיכון ניילס נורת' 
 פרסים והוקרה:  פרס פטל הזהב לשחקנית המשנה הטובה ביותר (1985) 
 http://lynnhollyjohnson.com
 פרופיל ב-IMDb
 
לין-הולי ג'ונסון (באנגלית: Lynn-Holly Johnson; נולדה ב-13 בדצמבר 1958) היא מחליקה על הקרח ושחקנית. אחרי שהשיגה הצלחה מסוימת כמחליקה אמנותית על הקרח באמצע שנות השבעים, היא פתחה בקריירת משחק, והייתה מועמדת לפרס גלובוס הזהב על תפקידה בסרט Ice Castles משנת 1978.
שנותיה הראשונות והקריירה

ג'ונסון נולדה כלין הולי ג'ונסון בשיקגו, אילינוי, למרגרט, עקרת בית ואלן ג'ונסון, קבלן.

ג'ונסון הוסיפה מקף לשמה אחרי שחברתה לחדר חתמה את שמה של ג'ונסון בדרך זו.
ג'ונסון, מחליקה אמנותית על הקרח מקצוענית, הגיעה למקום השני בדרגת הטירונים של באליפות ארצות הברית להחלקה אמנותית על הקרח ב-1974. היא ויתרה על החלקה תחרותית חובבנית ב-1977 על מנת להצטרף לקבוצת הראווה של ההחלקה על הקרח Ice Capades ולבסוף החלה בקריירת משחק, הופעת הבכורה שלה הייתה בסרט Ice Castles, שם שיחקה מחליקה אמנותית על הקרח. הסרט, דרמה רומנטית בו כיכבה לצידו של רובי בנסון, נחלה הצלחה צנועה בדצמבר 1978, בגורפה $18 מיליון דולר בארצות הברית. ג'ונסון, אותה תיאר מבקר הסרטים רוג'ר איברט כ"אשה צעירה ומושכת שהיא מחליקה טובה שיודעת לשחק", 

הייתה מועמדת לפרס גלובוס הזהב כ"שחקנית החדשה הטובה ביותר של השנה בסרט" עבור הופעתה בסרט.
לאחר מכן להוקה ג'ונסון לתפקיד הראשי בדרמת האימה של וולט דיסני, The Watcher in the Woods. הסרט הופץ בצורה מוגבלת באפריל 1980, אולם הקרנתו הופסקה כעבור זמן קצר ולא זכה לתפוצה נרחבת עד אוקטובר 1981. ב-1981 היא גם כיכבה כבילי דאהל בסרט ג'יימס בונד "לעינייך בלבד". בסרט היא מגלמת את דמותה של מחליקה על הקרח שמנסה בלי הצלחה, אך בצורה קומית לפתות את ג'יימס בונד, שמסרב לה (אותו מגלם רוג'ר מור המבוגר ממנה בהרבה). באופן אירוני, קרול בוקה, המגלמת את מלינה האבלוק, מושא אהבתו של ג'יימס בונד בסרט, הייתה במציאות מבוגרת מג'ונסון ב-16 חודשים בלבד.
חייה האישיים

ב-1996 הפסיקה ג'ונסון לשחק על מנת להתרכז במשפחתה, תפקידה האחרון באותה עת היה בסרט הטלוויזיה Fugitive X: Innocent Target. ג'ונסון מתגוררת כיום בניופורט ביץ', קליפורניה, ביחד עם בעלה, הארכיטקט קלי ג'יבנס, ושני ילדיהם. היא משתמשת על פי רוב בשם לין-הולי גיבנס מאז נישואיה. בסתיו 2007 היא שבה לשחק בהפקת התיאטרון הקהילתי של אלו חיים נפלאים.
הערות שוליים

↑  שירלי בריידי,"מחליקה טובה", פיפל כרך 53 מספר 19‏, 15 במאי 2000
↑  תומאס בוב, "כשרונה של לין-הולי ג'ונסון בא לה באופן טבעי", Toledo Blade, ‏3 בפברואר 1979
↑  רוג'ר איברט, ביקורת על הסרט Ice Castles,‏rogerebert.suntimes.com ,‏ 29 בינואר 1979
| פרס פטל הזהב לשחקנית המשנה הגרוע ביותר |
| --- | --- | --- |
| 1980–1999 | איימי אירווינג (1980) ‏•‏‏ דיאנה סקרוויד (1981) ‏•‏‏ איילין קווין (1982) ‏•‏‏ סיביל דנינג (1983) ‏•‏‏ לין-הולי ג'ונסון (1984) ‏•‏‏ בריג'יט נילסן (1985) ‏•‏‏ דום דה-לואיז (1986) ‏•‏‏ דריל האנה (1987) ‏•‏‏ כריסטי מקניקול (1988) ‏•‏‏ ברוק שילדס (1989) ‏•‏‏ סופיה קופולה (1990) ‏•‏‏ שון יאנג (1991) ‏•‏‏ אסטל גטי (1992) ‏•‏‏ פיי דאנאוויי (1993) ‏•‏‏ רוזי אודונל (1994) ‏•‏‏ מדונה (1995) ‏•‏‏ מלאני גריפית' (1996) ‏•‏‏ אליסיה סילברסטון (1997) ‏•‏‏ מריה פיטילו (1998) ‏•‏‏ דניס ריצ'רדס (1999) |  |
| 2000–2019 | קלי פרסטון (2001) ‏•‏‏ מדונה (2002) ‏•‏‏ דמי מור (2003) ‏•‏‏ בריטני ספירס (2004) ‏•‏‏ פריס הילטון (2005) ‏•‏‏ כרמן אלקטרה (2006) ‏•‏‏ אדי מרפי (2007) ‏•‏‏ פריס הילטון (2008) ‏•‏‏ סיינה מילר (2009) ‏•‏‏ ג'סיקה אלבה (2010) ‏•‏‏ דייוויד ספייד (2011) ‏•‏‏ ריהאנה (2012) ‏•‏‏ קים קרדשיאן (2013) ‏•‏‏ מייגן פוקס (2014) ‏•‏‏ קיילי קווקו (2015) ‏•‏‏ קריסטן ויג (2016) ‏•‏‏ קים בייסינגר (2017) ‏•‏‏ קליאן קונוויי (2018) ‏•‏‏ רבל וילסון (2019) |  |
| 2020–הווה | מאדי זיגלר (2020/21) ‏•‏‏ ג'ודי קיי (2021) ‏•‏‏ אדריה ארג'ונה (2022) ‏•‏‏ מייגן פוקס (2023) |  |
| --- | --- |
בקרת זהויות :  NLI: 987012527461005171  PLWABN: 9810618446105606  BnF: cb14190910j (data)  GND: 1088443648  ISNI: 0000 0000 6309 9598  LCCN: n97870650  NKC: xx0202301  VIAF: 42050848   WorldCat (עם VIAF): 42050848
כתב יד (כתב)

כתב יד על לוח.
כתב יד איסלנדי על דף שורות צהוב.
כתב יד הוא האופן שבו אדם כותב טקסט בידו, באמצעות עיפרון, עט, גיר וכדומה.
כתב יד מול דפוס

האבחנה בין טקסט מודפס לבין טקסט שנכתב בכתב יד חשובה בעיקר בתרבויות בהן קיים גם דפוס, למרות שגם בתרבויות לפני הגעת הדפוס היה הבדל בין כתיבה פורמלית ולא פורמלית.
לפני שהדפוס היה נגיש לכלל האוכלוסייה המונח כתב יד התייחס גם לעותק ידני של יצירה מקורית.
לעומת זאת, בעידן הדפוס נוספה משמעות הפוכה למונח כתב יד כאל מקור של יצירה כלשהי. במובן זה כתב יד יכול להיות גם מודפס.
סוגי כתב יד

כתב מחובר הוא כתב יד שבו האותיות מחוברות אחת לשנייה: הדבר נפוץ מאוד בשפות הנכתבות בכתב לטיני (למשל בגרמנית או אנגלית) או קירילי (למשל רוסית), ובערבית קיים חיבור בין האותיות גם בגרסאות מודפסות.
כתב עברי רהוט משמש כחלופה לכתב הארמי בכתיבה בכתב יד. ישנם המחברים אותיות מסוימות, אך הדבר אינו שגור ככלל.
הבדלים בין אישיים

לכתב ידם של אנשים שונים יש לעיתים קרובות צורה שונה, ויש הרואים קשר בין כתב היד ואישיותו של אדם. אמונה זו משמשת יסוד לתאוריות שונות, שהבולטת בהן היא זו העומדת ביסוד הגרפולוגיה.
כתבי היד של לאונרדו דה וינצ'י מונים 13,000 דפים של רישומים וטקסט בכתב ראי.
כתב ידו של אדם משתנה לעיתים במהלך השנים. גרשם שלום תיאר את התרשמותו מכתב ידו של ש"י עגנון:
בתחילה עוד יכולתי לפענח את כתב-ידו במכתביו ובסיפורים, שנתן בידי לקריאה ואף לתרגום. ברם כבר ניכרו אז נטיותיו לעשות את כתב-ידו לכתב-סתרים, המדהים את עיני הקורא. ברבות הימים הגיעו הדברים לידי כך, שמרת אסתר, שעה שביקשה לעשות לך טובה, צירפה תעתיק למכתביו, להקל עליך את מלאכת הפענוח של כתב-הרזים, שהיה דומה יותר לנקודות של זבובים מאשר לאותיות עבריות.
בעיות וקשיים בכתב יד

כתב היד מחייב רכישה של מיומנות מוטורית לשם יצירתו.
מסיבה זו לאנשים בעלי בעיה גרפומוטורית או קושי בתיאום עין-יד יש בדרך כלל גם בעיה בכתב היד.
דיסגרפיה היא לקות למידה המאופיינת בפגיעה בכתב היד.
טבלת השוואה בין כתב היד היווני לצורת הדפוס שלו.
למפרט מהרספלד

למפרט מהרספלד (בגרמנית: Lampert von Hersfeld; בצרפתית: Lambert d'Hersfeld; בערך 1024–1088) היה כותב דברי הימים שיצירתו "רשומות היסטוריות" (Annals - אנלים) נודעה כמקור עיקרי להיסטוריה של גרמניה ושל האימפריה הרומית הקדושה במשך המאה ה-11.
ביוגרפיה

למפרט נולד בתורינגיה או בפרנקוניה. ב-15 במרץ 1058 הפך לנזיר במנזר הרספלד של מסדר הבנדיקטינים (שחורבותיו נמצאות כיום בעיירה באד הרספלד במדינת הסן בגרמניה), וב-16 בספטמבר של אותה שנה הוסמך ככומר בעיר אשאפנבורג בבוואריה ולכן יש מקומות בהם מתייחסים אליו כלמפרט מאשאפנבורג. באותה שנה עלה לרגל לירושלים וביקר במספר מנזרים של הבנדיקטינים. ב-1059 שב לגרמניה ושימש כספרן וכמורה בסמינר לכמרים בהרספלד.
ב-1071 ביקר במנזרים של זיגבורג ושל זאלפלד כדי להתחקות אחר הרפורמות  מייסודו של מנזר קלוני שבצרפת. היות שהיה תומך נלהב של תקנון בנדיקטוס, למפרט מהרספלד התנגד לרפורמה זו. ב-1077 נאלץ לעזוב את הרספלד בגלל תמיכתו באפיפיור גרגוריוס השביעי במאבקו נגד היינריך הרביעי, קיסר האימפריה הרומית הקדושה. הוא עבר לבישופות האזונגן (כיום העיר צירינגן במחוז קאסל במדינת הסן בגרמניה). ב-1078 כתב את יצירתו "רשומות היסטוריות", וב-1082 התמנה לאב הראשון של מנזר האזונגן.
יצירה

יצירתו העיקרית של למפרט מהרספלד היא "רשומות היסטוריות" שנכתבה ב-1078 ופורסמה לראשונה ב-1522. אם כי יצירה זו כוללת היסטוריה של העולם עד 1077, רק התקופה המתחילה ב-1040 היא פרי עטו. החל ב-1069, תיאורו ההיסטורי לובש צורה עלילתית ורבת עוצמה. בשל בהירות המחשבה, סגנון וכישרון הכתיבה של למפרט מהרספלד יצירה זו נחשבת כאחד משיאיה של ספרות המאה האחת עשרה.
בין המאורעות החשובים המתוארים בספרו זה נכללת ההליכה לקנוסה. אך האמת ההיסטורית נפגמת בשל היות המחבר תומך נלהב של האפיפיור גרגוריוס השביעי במאבקו נגד היינריך הרביעי. מלומדים רבים מציינים כי למפרט מהרספלד תיאר את היינריך הרביעי באופן מסולף ורחוק מלהיות חסר פניות.
בנוסף על יצירה גדולה זו, למפרט מהרספלד כתב יצירות קטנות יותר ובהן הגיוגרפיה של הארכיבישוף לולוס ממיינץ (710–786) שייסד את מנזר הרספלד.
לובצ'ה (פולין)

ערך זה עוסק בכפר בפולין. אם התכוונתם למשמעות אחרת, ראו .
| --- | --- |

 מדינה:  פולין פולין
 פרובינציה:  פולין קטן (פרובינציה) פולין קטן
 תאריך ייסוד:  1197
 שטח:  24 קמ"ר
 גובה:  235 מטרים
 אוכלוסייה:  ‏
  ‑ בכפר:  1,881 (31 במרץ 2021)
 קואורדינטות:  49°54′N 21°16′E﻿ / ﻿49.900°N 21.267°E﻿ / 49.900; 21.267
 אזור זמן:  UTC +1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטילובצ'ה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטילובצ'ה(למפת פרובינציית פולין קטן רגילה) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהלובצ'ה(למפת פרובינציית פולין קטן מוגדלת) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהלובצ'ה  he tabBackground:;tabBorder:#aaa;defaultTab:0;
 
לובצ'ה (בפולנית: Lubcza) היא כפר למרגלות צדם הצפוני של הרי הקרפטים, במחוז טרנוב בפרובינציית פולין קטן שבדרום פולין. הצמחייה באזור כוללת עצי אשור, אלנוס ואשוחית. בכפר מספר אתרים שזכו להכרה בחשיבותם ההיסטורית עקב עתיקותם. בין אתרים אלה - כנסייה בסגנון גותי ועוד מספר כנסיות ובהן פסלים המוקדשים לקדושים נוצריים רבים, בהם סופיה הקדושה ויוחנן הקדוש, מנזר, בית קברות, חלק מבתי הכפר ואף אסמים וממגורות.
היסטוריה

לאחר חלוקת פולין השתייך הכפר לאימפריה האוסטרית. עם הקמת פולין העצמאית בין מלחמות העולם נכלל הכפר בשטח פולין והשתייך לפרובינציית קרקוב. קיים תעוד לנוכחות יהודים בלובצ'ה במהלך המאה ה-19. ב-1830 נמנו בו 81 יהודים.
לואיז פרנק

| --- | --- |

תמונה שלה מסביבות 1855
 לידה:  31 במאי 1804 פריז, האימפריה הצרפתית הראשונה 
 פטירה:  15 בספטמבר 1875 (בגיל 71) הרובע התשיעי של פריז, צרפת, הרפובליקה הצרפתית השלישית 
 שם לידה:  Jeanne-Louise Dumont
 מקום קבורה:  בית הקברות מונפרנאס 
 מוקד פעילות:  צרפת 
 סוגה:  סימפוניה, מוזיקה קלאסית 
 שפה מועדפת:  צרפתית 
 כלי נגינה:  פסנתר 
 בן או בת זוג:  אריסטיד פרנק (1821–ערך בלתי־ידוע) 
 צאצאים:  ויקטורין פרנק 
 פרופיל ב-IMDb
 
לואיז פַרָנְק (בצרפתית: Louise Farrenc;‏ 31 במאי 1804 – 15 בספטמבר 1875) הייתה מלחינה ופסנתרנית צרפתייה.
ביוגרפיה

לואיז פרנק (נולדה כז'אן-לואיז דומון - Dumont) התחילה בלימודי פסנתר בגיל צעיר אצל ססיל סוריא, תלמידתו של מוציו קלמנטי. לאחר זמן קצר נראתה התקדמות גדולה ביותר ברמת נגינתה, מה שהוביל ללימודים בקונסרבטואר של פריז כבר בגיל חמש עשרה.
בנוסף ללימודי פסנתר מידי מוזיקאים נודעים כאיגנץ מושלס ויוהאן נפומוק הומל, פרנק למדה בקונרבטואר קומפוזיציה אצל אנטון רייכה, ולמעשה הייתה התלמידה הראשונה במחלקת הקומפוזיציה (שעד אז הייתה סגורה בפני נשים).
ב-1821 התחתנה עם סטודנט לחליל בשם אריסטיד פרנק, ועימו יצאה למסע הופעות ברחבי צרפת, מה שדחה את המשך לימודיה. לאחר סיום לימודיה המשיכה להופיע ואף פתחה עם בעלה הוצאה לאור מוזיקלית בשם Éditions Farrenc, שהייתה לאחת מן המובילות בפריז של המאה ה-19.
במהלך שנות ה-30 של המאה ה-19 פרנק הייתה מוכרת מאוד בתחומה כפסנתרנית, עד שבשנת 1842 התקבלה כפרופסור בקונסרבטואר של פריז, משרה שתחזיק בה כשלושים שנים. כחלק מהוראתה, היא גם פרסמה ספר פרי עטה המדבר על ביצוע של יצירות מתקופת הבארוק (Le Trésor des Pianistes).
על אף שלפי עדויות מהתקופה פרנק נחשבה למדריכה ומורה טובה מאוד, שכרה היה נמוך יותר משל הקולגות שלה, הגברים, עד שב-1850 בוצעה בכורה לתשיעייה שהלחינה, בה ניגן הכנר המפורסם יוזף יואכים. בעקבות ההצלחה האדירה של היצירה, ביקשה לואיז להשוות את שכרה לשכר הגברים. לאחר לא מעט בירוקרטיה, קיבלה לואיז את מבוקשה.
לאחר מותה בשנת 1875, יצירותיה הקאמריות שהיו מנוגנות באופן תכוף בתקופתה החלו להשכח. עם תחילת מחקרים העוסקים בגילוי מחדש של מבצעות ומלחינות בסוף המאה ה-20, החלו יצירותיה להיות שוב מבוצעות ומוקלטות.
רוב יצירותיה נכתבו לפסנתר סולו, אך היא כתבה רבות גם להרכבים קאמריים שונים הכוללים פסנתר, כמו הטריו לחליל צ'לו ופסנתר op.45, שתי חמישיות הפסנתר op.30\31 והנונט op.38.
רשימת יצירות חלקית ותווים

יצירות תזמורתיות:
שלוש סימפוניות op.32 בדו מינור, op.35 ברה מז'ור, op.36 בסול מינור.
פתיחה במי מינור op.23.
מספר מצומצם של יצירות ווקאליות וכוראליות.
יצירות קאמריות:
שתי חמישיות פסנתר op.30\31.
נונט op.38.
שלישייה לחליל צ'לו ופסנתר op.45.
שתי שלישיות לכינור, צ'לו ופסנתר op.33\34.
עשרות יצירות לפסנתר סולו, חלקן מז'אנר הווריאציות. ביניהן:
Air Russe Varié, Op.17
Variations Brillantes, Op.15
ספר אטיודים, op.26.
הערות שוליים

↑  James R. Briscoe - editor, New Historical Anthology of Music by Women Vol. 1, p.170, Indiana University Press, 2004
↑  אדית זק, אהבת הסירנות, ישראל: אשתר, 2015
↑  Bea Friedland, Louise Farrenc, 1804-1875: Composer, Performer, Scholar, The Musical Quarterly. Vol. 60, No. 2 (Apr. 1974), pp. 257-274. Oxford University Press
↑  Louise Farrenc, Discogs
| --- | --- |
בקרת זהויות :  NLI: 987007402245505171  PLWABN: 9810542153605606  BIBSYS: 98062427  BNE: XX921556  BnF: cb14023619x (data)  CiNii: DA09596373  GND: 116410132  ISNI: 0000 0001 1762 3894  LCCN: n83005081  MusicBrainz: 30d66d7f-dd2e-4445-893c-95c5be92f4a8  NKC: mzk2013780107  NTA: 134444507  SELIBR: 210172  SNAC: w65j8807  SUDOC: 076535096  VIAF: 49421779   WorldCat (עם VIAF): 49421779
לורנס קלמן

לורנס קלמן (באנגלית: Lawrence Kelemen) הוא רב אורתודוקסי ומרצה בינלאומי.
כתב מגוון ספרים וביניהם, "Permission to Believe" ("רשות להאמין", בהוצאת "תרגום", ירושלים, 1990), "Permission to Receive" ("רשות לקבל", בהוצאת "תרגום", ירושלים, 1994) ו-"To Kindle A Soul" ("להאיר נשמה" בהוצאת "תרגום" ירושלים, ובהוצאת "ליויתן", 2001). קלמן גם תרגם את הטקסט הקלאסי של תאוריית הפדגוגיה "לנטוע ולבנות" (בהוצאת "Feldheim" / "פלדהיים", 1999).
פירושו בעניין טיעון העד, הדן בהשלכות התאולוגיות של מעמד הר סיני, נחשב לחדשני.
הערות שוליים

↑   Proofs of Judaism, the Torah of Israel, Moses is true and his Torah is true - amazing!!! ✔, סרטון בערוץ "Kodesh LaHashem", באתר יוטיוב (אורך: 59:20)
ערך זה הוא קצרמרבנושא אישים. אתם מוזמנים לתרום לוויקיפדיה ו.
כפר עקב

| --- | --- |

 מדינה:  ישראל ישראל
 נפה:  אל-קודס
 שפה רשמית:  ערבית 
 שטח:  28.30 קמ"ר
 גובה:  640 מטרים
 אוכלוסייה:  ‏
  ‑ בעיירה:  14,315 (2012)
 קואורדינטות:  31°52′33″N 35°13′11″E﻿ / ﻿31.875833333333°N 35.219722222222°E﻿ / 31.875833333333; 35.219722222222 
 אזור זמן:  UTC +2
  מפת מיקום  מפה מפורטת   (למפת ירושלים מוגדלת) כפר עקב(למפת ירושלים רגילה) כפר עקב  he  כפר עקב tabBackground:;tabBorder:#aaa;defaultTab:0;
 
כפר עקב (בערבית: كفر عقب) הוא פרבר ערבי ושכונה ירושלמית, בצפון שטחה המוניציפלי של העיר, באזור מזרח ירושלים. חלק מן הכפר ההיסטורי נמצא מחוץ לשטח של העיר ירושלים. השכונה נמצאת בסמוך למחנה הפליטים קלנדיה ושדה התעופה עטרות, כ-2 קילומטרים דרומית לרמאללה וכ-8 קילומטרים צפונית ממרכז העיר ירושלים, מחוץ לתוואי עוטף ירושלים. בשל מיקומו מעבר לגדר ההפרדה, ומכיוון שאין הפרדה בין השכונה ליישובים מצפונו, כפר עקב הוא גם חלק ממטרופולין רמאללה.
לפי עיריית ירושלים, אוכלוסיית כפר עקב מונה כ-13 אלף תושבים. לעומת זאת, דו"ח של מכון ירושלים למחקרי מדיניות טוען שמתגוררים בשכונה בין 61,500 תושבים לכדי 88,000 תושבים, בעלי תושבות קבע ישראלית.
היסטוריה > התקופה העותמאנית

על פי מפקד אוכלוסין עות'מאני משנת 1596, 47 משפחות התגוררו בכפר. בשנת 1870, לפי חוקר ארץ ישראל אדוארד רובינסון, גרו בכפר 15 משפחות.
היסטוריה > בתקופת המנדט הבריטי

במפקד אוכלוסין מ-1922 שנערך על ידי המנדט הבריטי, אוכלוסיית כפר עקב מנתה 189 תושבים, כולם מוסלמים. במפקד 1931 אוכלוסיית כפר עקב מנתה 250 תושבים, ב-122 בתים. בסקר הכפרים 1945 בארץ ישראל אוכלוסיית כפר עקב הוערכה ב-290 תושבים, אשר בבעלותם 5,472 דונם של קרקע.
במהלך שנות השישים של המאה ה-20 נחשב הכפר לשכונה של עשירים, אולם מאז מעמדו ירד[דרוש מקור].